laion/Wikipedia-Exotic huggingface dataset:
הונוריוס השני

הונוריוס השני (בלטינית: Honorius II;‏ 9 בפברואר 1060 - 13 בפברואר 1130) היה האפיפיור מ-21 בדצמבר 1124 עד מותו. למברטו סקאנאבצ'י נולד בפיאניינו ב-9 בפברואר 1060, והיה ממוצא כפרי פשוט. בשנת 1099 הוא מונה לקרדינל על ידי האפיפיור אורבנוס השני, ובשנת 1171 הוא מונה על ידי האפיפיור פסקליס השני לקרדינל-בישוף של אוסטיה. בשנת 1118 הוא היה מבין מלוויו של האפיפיור גלסיוס השני, בעת שהלה גורש מרומא. בשנת 1119 הוא היה הממונה על מועצת הקרדינלים שבחרה בקליקסטוס השני לאפיפיור, ולאחר מכן ליווה אותו בצרפת, וסייע לקליקסטוס במגעיו הראשונים עם היינריך החמישי, קיסר האימפריה הרומית הקדושה. לאחר מותו של קליקסטוס השני, נבחר למברטו ב-21 בדצמבר 1124 לאפיפיור, ונטל את השם הונוריוס השני. בחירתו של הונוריוס לא הייתה חוקית, מאחר שקודם לכן נבחר סלסטינוס השני כדין בקונקלבה, אולם במהלך הבחירות פרצו למועצת הקרדינלים קבוצת חיילים אשר תמכו בהונוריוס, והכריזו עליו כאפיפיור הנבחר. סלסטינוס החליט לוותר על כס האפיפיור על מנת למנוע שפיכות דמים, ולמברטו נבחר כאפיפיור הונוריוס השני. בתקופת כהונתו לא היה להונוריוס הצלחה בחיזוק פוליטי של הקוריה. בסכסוכים הפנימיים של האימפריה הרומית הקדושה, הוא עמד לצדו של המלך לותר השלישי, ונידה את קונרד השלישי, מלך גרמניה מבית הוהנשטאופן. באותה העת הוא חיזק את השפעת הכס הקדוש בצפון איטליה. ב-14 בפברואר 1130 מת הונוריוס ברומא, ובעת ששכב גוסס, החליטו הקרדינלים להפקיד את הבחירות בפני ועדה של שמונה אנשים ובראשם הקנצלר האפיפיורי היימריק, שהמועמד שלו, הקרדינל גרגוריו פפרסקי, נבחר בחופזה לאפיפיור אינוקנטיוס השני, וב-14 בפברואר, יום לאחר מותו של הונוריוס, הוא הוכתר. הקרדינלים האחרים הודיעו כי אינוקנטיוס לא נבחר בבחירה חוקית, והקרדינל פייטרו פיירליוני, רומאי שמשפחתו הייתה אויבת של היימריק, נבחר ונטל את השם אנקלטוס השני. קבוצת תומכיו של אנקלטוס הייתה חזקה דיה להשתלט על רומא, ואינוקנטיוס ברח צפונה. בהתבסס על רוב פשוט של מכללת הקרדינלים כולה, אנקלטוס היה האפיפיור הנבחר בקאנו, ואינוקנטיוס היה אנטי-אפיפיור. עם זאת, כלל זה השתנה על ידי המועצה הלטראנית השנייה בשנת 1139, ולכן אינוקנטיוס נחשב לאפיפיור לגיטימי. מדיה וקבצים בנושא הונוריוס השני בוויקישיתוף הונוריוס השני, באתר אנציקלופדיה בריטניקה (באנגלית)
ביירון בק

ביירון בק (באנגלית: Byron Beck; נולד ב-25 בינואר 1945) הוא כדורסלן עבר אמריקאי, אשר שיחק בקבוצת דנוור רוקטס/נאגטס מליגות ה-ABA וה-NBA בין השנים 1967–1977. אחד מתשעה שחקנים אשר השתתפו בכל 9 העונות של ה-ABA. ממוצעיו הכוללים לאורך הקריירה הם 11.5 נקודות, 7.0 ריבאונדים ו-1.3 אסיסטים למשחק. בדצמבר 1977 הופרשה גופייתו, עם המספר "40", על ידי דנוור נאגטס. בק נולד באלנסבורג שבמדינת וושינגטון, ובין השנים 1963–1965 למד ב"מכללת קולומביה באסין" אשר בעיר פאסקו, וושינגטון. בשנת 1965 עבר לאוניברסיטת דנוור, ובשתי עונותיו בקבוצת הכדורסל של האוניברסיטה קלע 15.4 נקודות והוריד 10.5 ריבאונדים בממוצע למשחק. על אף שנבחר על ידי שיקגו בולס בבחירה ה-15 של דראפט ה-NBA‏ 1967, בחר בק לשחק בדנוור רוקטס מליגת ה-ABA, אשר הוקמה באותה שנה. ב-10 עונותיו בקבוצה הפך לאחד משחקניה המובילים, ונבחר פעמיים להשתתף במשחק האולסטאר של ה-ABA‏ (ב-1969 וב-1976). בעונת 1975/1976, שהייתה האחרונה של ליגת ה-ABA לפני שהתמזגה אל ה-NBA, העפילה דנוור לראשונה בתולדותיה לשלב הגמר, אך הפסידה מול ניו יורק נטס בתוצאה 2–4. בעונת 1976/1977 עבר יחד עם הנאגטס לליגת ה-NBA, ובסיומה פרש ממשחק. בעת פרישתו הוביל את שחקני מועדון הרוקטס/נאגטס בסך משחקים (747) וריבאונדים (5,261) בקבוצה, וניצב במקום השני בנקודות (8,603) ובמקום השלישי באסיסטים (978). מדיה וקבצים בנושא ביירון בק בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של בק, באתר basketball-reference.com ביוגרפיה, באתר היכל התהילה של הספורט בקולורדו ממוצעי המכללות של בק, באתר sports-reference.com רשימת הנבחרים בדראפט 1967, באתר basketball-reference.com ביירון בק, אגדת כדורסל בדנוור, באתר denverpost.com,‏ 6 במאי 2016
ב.מ.וו R27

ב.מ.וו R27 (בגרמנית: BMW R27) הוא אופנוע מתוצרת יצרנית מכוניות היוקרה והאופנועים הגרמנית BMW אשר יוצר בין השנים 1960–1966 בגרמניה. יוצרו 15,364 יחידות. נוסעים: 1 נהג בלבד (במשך השנים הוסיפו חלק מבעלי האופנוע מושב אחורי (לא מקורי). מנוע בתצורת "Drive shaft" (אנ'). מנוע קירור אוויר. קיבולת מכל דלק - 15 ליטר. קיבולת מיכל שמן - 1.2 ליטר. מתח מערכת חשמלית - 6 וולט. צמיגים: 18x3.25. לחץ צמיגים: חזית: 21-22 PSI, אחורי: 22-23 PSI. 1 מאייד מתוצרת "Bing". "ב.מ.וו R27" "ב.מ.וו R27" "ב.מ.וו R27" "ב.מ.וו R27" "ב.מ.וו R27" - מבט למנוע 1 צילינדרים "ב.מ.וו R27" - מבט ללוח מחוונים BMW ב.מ.וו R51/3 מדיה וקבצים בנושא ב.מ.וו R27 בוויקישיתוף ב.מ.וו R27, סרטון באתר יוטיוב "ב.מ.וו R27" motorcycleclassics.com/classic-german-motorcycles/bmw-r27-zmmz12jazbea "ב.מ.וו R27" (בגרמנית) cms.bmw-einzylinder.de/index.php/baureihe/bmw-r27 "ב.מ.וו R27" - בתמונה: 2 מושבים, לא מקורי europeancollectibles.com/vehicles/407/1966-bmw-r27 "ב.מ.וו R27" - תמונות pinterest.com/nelsondecastro1/bmw-r27
אלכסנדר החמישי (אנטי-אפיפיור)

אלכסנדר החמישי (בלטינית: Alexander V;‏ 1339 – 3 במאי 1410) היה אנטי-אפיפיור בתקופת הקרע המערבי, מה-26 ביוני 1409 עד מותו. פטרוס פילארגיס נולד בשנת 1339 בנאפוליס, כרתים, שהייתה חלק מהרפובליקה של ונציה. הוא הצטרף למסדר הפרנציסקני, ובזכות יכולותיו נשלח ללמוד באוניברסיטאות אוקספורד ופריז. כשהיה בפריז התרחש הקרע המערבי. פילארגיס תמך באפיפיור אורבנוס השישי, שב ללומברדיה, ושם, הודות לתמיכתו של ג'אן גליאצו ויסקונטי, דוכס מילאנו, הפך לבישוף הראשון של פיאצ'נצה (1386), לבישוף ויצ'נצה (1387), לבישוף נוברה (1389) ולבסוף לארכיבישוף מילאנו (1402). לאחר בחירתו של האפיפיור אינוקנטיוס השביעי הקדיש פילארגיס כל מרצו לאיחוד המחודש של הכנסייה, אף על פי שהיו שני אפיפיורים יריבים. הוא היה אחד היזמים של מועצת פיזה, והתמרונים הפוליטיים שלו עוררו את אי שביעות רצונו של האפיפיור גרגוריוס השנים עשר, שהורה לשלול מפילארגיס את תפקידיו, הן כארכיבישוף והן כקרדינל. במועצת פיזה (מה-25 במרץ 1409) בחרו הקרדינלים את פילארגיס לאפיפיור, והוא הוכתר ב-26 ביוני 1409, כאלכסנדר החמישי, מה שהפך אותו למעשה לאפיפיור המתחרה השלישי. בעקבות הבחירה, הכירו בו רוב המשטרים באירופה בתור האפיפיור האמיתי, למעט ממלכת אראגון וממלכת סקוטלנד, אשר נותרו נאמנות לאפיפיור באביניון, ומדינות איטלקיות שונות, אשר דבקו באפיפיור הרומאי. בתקופת שלטונו, שנמשכה עשרה חודשים, הייתה מטרתו של אלכסנדר החמישי להרחיב את התמיכה בו בסיוע צרפת, ובמיוחד את תמיכת לואי השני, דוכס אנז'ו, שלו הוא העניק את ממלכת סיציליה, לאחר שהוציא אותה מלדיסלאו, מלך נאפולי. הוא הכריז על כמה רפורמות: נטישת זכויות "שלל" ו"הנצחות", והקמת מערכת הבחירות הקנונית בקתדרלות ובמנזרים העיקריים. הוא גם חילק טובות הנאה ביד רחבה, שממנו נהנו המנדיקנטים במיוחד. אלכסנדר החמישי מת ב-3 במאי 1410 בפתאומיות, בעת ששהה עם הקרדינל בלדסרה קוסה בבולוניה, ובמקומו נבחר האנטי-אפיפיור יוחנן העשרים ושלושה. עד המאה ה-20 נחשבו אלכסנדר ויורשו לאפיפיורים לגיטימיים, אולם כיום הם נחשבים כאנטי-אפיפיורים. מדיה וקבצים בנושא אלכסנדר החמישי בוויקישיתוף אלכסנדר החמישי, באתר אנציקלופדיה בריטניקה (באנגלית) אלכסנדר החמישי, באתר "Find a Grave" (באנגלית)
יחסי אורוגוואי–הולנד

יחסי אורוגוואי–הולנד הם היחסים הדיפלומטיים הרשמיים שבין הרפובליקה האוריינטלית של אורוגוואי לבין ממלכת ארצות השפלה. ישנה באורוגוואי קהילה הולנדית קטנה ביותר של מהגרים. עד סוף המאה העשרים לא היו אורוגוואים בהולנד אך קהילה נוצרה שם על רקע רילוקיישן ואי יציבות שלטונית באורוגוואי ששררה שם למשך 12 שנים. בין הולנד לאורוגוואי נחתמו שני הסכמים דיפלומטיים: הסכם בנושא קידום השקעות ולהגנה עליהן בין אורוגוואי להולנד - 1988. הסכם בנושא מידע ושיתופי פעולה במיסים בהולנד ובאורוגוואי - 2013. אורוגוואי ייצאה להולנד בשנת 2017 סחורה בשווי 492 מיליון דולר אמריקאי. הסחורה כללה בעיקר ציוד כימי ובשר. הולנד ייצאה לאורוגוואי באותה השנה סחורה בשווי 104 מיליון דולר אמריקאי. הסחורה כללה בעיקר נפט מזוקק וירקות קפואים והיא מגוונת באופן כללי. אורוגוואי מעידה כי הולנד היא שותפת סחר חשובה ומשמעותית עבורה. הולנד אינה מיוצגת באורוגוואי בדרג השגרירות. לעומת זאת, היא מיוצגת באורוגוואי בדרג הקונסולרי באמצעות קונסוליה שהיא מחזיקה במונטווידאו, בירת המדינה. אורוגוואי מיוצגת בהולנד בדרג השגרירות באמצעות שגרירות רשמית שהיא מחזיקה בהאג, בירתה החוקתית של הולנד. מדיה וקבצים בנושא יחסי אורוגוואי–הולנד בוויקישיתוף הסכם לקידום השקעות ולהגנה עליהן בין אורוגוואי להולנד(הקישור אינו פעיל) הסכם בנושא מידע על מיסים בהולנד ובאורוגוואי What does Uruguay export to the Netherlands? (2017) What does Uruguay import from the Netherlands? (2017) Uruguayan foreign trade in 2012 CONSULATE OF THE NETHERLANDS IN MONTEVIDEO, URUGUAY EMBASSY OF URUGUAY IN THE HAGUE, NETHERLANDS
רב-סמל

רב-סמל ובראשי תיבות רס"ל היא אחת מדרגות אנשי כוחות ביטחון בישראל שאינם קצינים. האם התכוונתם ל... בצבא הגנה לישראל – ראו דרגות צה"ל#רב-סמל במשטרת ישראל – ראו דרגות משטרת ישראל#דרגות שוטרים-שוראים בשירות בתי הסוהר – ראו דרגות שירות בתי הסוהר#דרגות סוהרים במשמר הכנסת – ראו משמר הכנסת#דרגות משמר הכנסת רב-סמל ראשון (דרגה מעל) סמל ראשון (דרגה מתחת) דרגות כוחות הביטחון וההצלה בישראל
סמל ראשון

המונח "סמ"ר" מפנה לכאן. לערך העוסק בסנטימטר רבוע, ראו מטר רבוע. סמל ראשון ובראשי תיבות סמ"ר היא אחת מדרגות אנשי כוחות ביטחון בישראל שאינם קצינים. לדרגה זו קיימות דרגות מקבילות בצבאות זרים. האם התכוונתם ל... בישראל בצבא הגנה לישראל – ראו דרגות צה"ל#סמל ראשון במשטרת ישראל – ראו דרגות משטרת ישראל#דרגות שוטרים-שוראים בשירות בתי הסוהר – ראו דרגות שירות בתי הסוהר#דרגות סוהרים בצבאות זרים דרגות הכוחות המזוינים של ארצות הברית סמל ראשון (צבא ארצות הברית) סמל ראשון (חיל הנחתים של ארצות הברית) סמל ראשון (צבא בריטניה) – ראו דרגות הכוחות המזוינים הבריטיים#דרגות אחרות סמל ראשון (צבא רוסיה) (רו') – ראו דרגות הכוחות המזוינים של רוסיה רב-סמל (דרגה מעל) דרגות כוחות הביטחון וההצלה בישראל
Ready for Love

"Ready for Love" (בעברית: "מוכן לאהבה") הוא סינגל שהוקלט על ידי להקת היורודאנס הגרמנית קסקדה. השיר יצא לאור ב-16 בספטמבר 2006, כסינגל השביעי מתוך אלבום הבכורה של הלהקה, Everytime We Touch (2007), בהוצאת חברת התקליטים זולנד רקורדס. בשוודיה, יצא השיר בפורמט של הורדה דיגיטלית, יחד עם רמיקסים שונים שנעשו עבורו. "Ready for Love" בדומה לסינגל השני מתוך האלבום "Miracle", נכתב בידי יאן פיפר ודיג'יי מניאן והופק על ידם גם כן. בעטיפתו של הסינגל, ניתן לראות את נטלי הורלר, כשהיא יושבת על ספה בצבע שחור, ומביטה לכיוון המצלמה. מיני-אלבום רמיקסים יצא בהמשך במטרה לעזור בקידום המסחרי שלו ברחבי העולם. פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות. סרטון השיר "Ready for Love" באתר יוטיוב Ready For Love EP av Cascada (בשוודית), נבדק ב-2019-06-18 Cascada – Ready for Love (באנגלית), נבדק ב-2019-06-18 Cascada - Ready For Love (באנגלית), 2006, נבדק ב-2023-12-05 Ready For Love, 2006-11-27, נבדק ב-2023-12-05
Impressive Instant

Impressive Instant הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה השמיני, Music. השיר יצא לאור ב-18 בספטמבר 2001, כסינגל השיווקי הראשון והיחיד מתוך האלבום, על ידי חברות התקליטים האחים וורנר ומאבריק רקורדס. השיר הגיע למקום הראשון במצעד שירי הדאנס קלאב. במקור, תוכנן השיר לצאת כסינגל הרביעי מתוך האלבום, אך לאחר החלטה של מדונה ביחד עם מנהליה, יצא השיר כסינגל שיווקי מתוך האלבום. כמו כן, נכתב והופק השיר על ידי מדונה עצמה, ביחד עם מירווה אחמדזאי. רמיקס של השיר, אותו עשה פיטר ראוהופר הוא זו שהצליח להיכנס למצעד שירי הדאנס קלאב ואף לכבוש שם את הפסגה. מדיה וקבצים בנושא Impressive Instant בוויקישיתוף מידע על הסינגל "Impressive Instant" באתר מיוזיק בריינז מידע על היצירה "Impressive Instant" באתר Discogs סרטון השיר "Impressive Instant" באתר יוטיוב Warner Bros. Records Official Website, Warner Bros. Records Official Website (באנגלית) (ארכיון) Maverick – Representing the industry’s most visible artists and performers — from legends to rising stars (באנגלית) Madonna Chart History, Billboard Nielsen Business Media Inc, Billboard, Nielsen Business Media, Inc., 2000-08-05. (באנגלית) Madonna – Impressive Instant (באנגלית), נבדק ב-2019-06-18
קליקסטוס השני

קליקסטוס השני (בלטינית: Callixtus II;‏ 1065 – 13 בדצמבר 1124) היה האפיפיור מ-1 בפברואר 1119 עד מותו. גי דה בורגונדי נולד בשנת 1065 בקינגי, והיה בנו של גיום הראשון, רוזן בורגונדיה, שהיה אחד השליטים העשירים ביותר באירופה. הוא החל בקריירה רוחנית וב-1088 מונה לארכיבישוף של וינה, שהשתייכה לאימפריה הרומית הקדושה. עבור השלטון החילוני על אדמות הארכיבישופות שלו, הוא היה אדון פיאודלי של היינריך החמישי, קיסר האימפריה הרומית הקדושה. לאחר מותו של האפיפיור גלסיוס השני, הוא נבחר לאפיפיור ב-2 בפברואר 1119, ואימץ את השם קליקסטוס השני. בשנת 1120 הוא הוציא בולה אפיפיורית, שבה הוצגה עמדתה הרשמית של האפיפיורות ביחס ליהודים. היא התעוררה בעקבות מסע הצלב הראשון, שבמהלכו נטבחו באירופה למעלה מחמשת אלפים יהודים. הבולה נועדה להגן על היהודים וחיזקה את עמדתו של האפיפיור גרגוריוס הראשון, שהיהודים זכאים "ליהנות מחירותם החוקית". הבולה אסרה על נוצרים, לכפות על יהודים להתנצר, לפגוע בהם, לקחת את רכושם, לפגוע בחגיהם, או להשחית את בתי הקברות שלהם. באפריל 1121 הוא נידה את האנטי-אפיפיור גרגוריוס השמיני, והיינריך החמישי כלא אותו עד למותו. ב-23 בספטמבר 1122 נחתם הסכם וורמס לפיו הכנסייה היא זו שממנה את הבישופים, אך לקיסר יש את הזכות להיות נוכח בבחירה, ולהיות הקול המכריע במקרה של חוסר הכרעה. האפיפיור ביטל גם את נידויו של היינריך. הסכם זה סיים למעשה את המאבק הממושך בין הכנסייה והאימפריה הרומית הקדושה. ב-13 בדצמבר 1124 מת קליקסטוס ברומא, ובמקומו נבחר לאפיפיור הונוריוס השני. מדיה וקבצים בנושא קליקסטוס השני בוויקישיתוף קליקסטוס השני, באתר "Find a Grave" (באנגלית) קליקסטוס השני, באתר אנציקלופדיה בריטניקה (באנגלית)
גלסיוס השני

גלסיוס השני (בלטינית: Gelasius II;‏ 1060 – 29 בינואר 1119) היה האפיפיור מ-24 בינואר 1118 עד מותו. ג'ובאני קאטאני או ג'ובאני דה גאטה נולד בשנת 1060 בגאטה, שהשתייכה לנסיכות קפואה, והיה בן לענף הפיזאני של משפחת קאטאני. בצעירותו הוא הצטרף כנזיר למנזר במונטה קאסינו, ובשנת 1088 הוא מונה לקרדינל, ושנה לאחר מכן לקנצלר מדינת האפיפיור תחת האפיפיור אורבנוס השני. תקופת כהונתו קבעה את התקדים, ולפיו הקנצלר האפיפיורי הוא קרדינל, ומחזיק במשרה למשך כל חייו, או עד שהוא ממונה לאפיפיור בעצמו. ב-24 בינואר 1118 נבחר קאטאני לאפיפיור, לאחר מות קודמו פסקליס השני, והוא נטל לעצמו את השם גלסיוס השני. כששמע היינריך החמישי, קיסר האימפריה הרומית הקדושה ששהה בצפון איטליה על מינויו של גלסיוס, הוא שב על עקבותיו לרומא, אך גם גלסיוס, כמו קודמו, ברח ממנה לפני שהגיע. בתגובה, מינה היינריך את תומכו מוריציוס בורדינוס לאפיפיור (או אנטי-אפיפיור, לשיטת הכנסייה) וחזר לגרמניה. גלסיוס רצה לכנס סינוד כללי, על מנת לפתור את הבעיות עם הקיסר, אולם הוא מת ב-29 בינואר 1119 בקלוני, ובמקומו נבחר לאפיפיור קליקסטוס השני. מדיה וקבצים בנושא גלסיוס השני בוויקישיתוף גלסיוס השני, באתר אנציקלופדיה בריטניקה (באנגלית)
סם לייסי

סמואל "סם" לייסי (באנגלית: Samuel "Sam" Lacey; ‏8 במרץ 1948 – 14 במרץ 2014) היה כדורסלן אמריקאי, אשר שיחק בליגת ה-NBA בין השנים 1970–1983. ממוצעיו הכוללים לאורך הקריירה הם 10.3 נקודות, 9.7 ריבאונדים, 3.7 אסיסטים, 1.5 חסימות ו-1.3 חטיפות למשחק. לאחר פרישתו ממשחק הופרשה גופייתו, עם המספר "44", על ידי קבוצת סקרמנטו קינגס. לייסי נולד בעיר אינדיאנולה שבמיסיסיפי, ובין השנים 1967–1970 למד באוניברסיטת המדינה של ניו מקסיקו. בעונות 1968 ו-1969 העפיל עם קבוצת הכדורסל של האוניברסיטה לשלב שמינית גמר טורניר אליפות המכללות ("NCAA Sweet Sixteen"), ובעונת 1970 הוביל אותה לשלב הפיינל פור, לראשונה בתולדותיה. במשחק חצי הגמר הפסידה ניו מקסיקו מול האלופה שבדרך, אוניברסיטת קליפורניה בלוס אנג'לס (UCLA), בתוצאה 77–93. בשלוש עונותיו בליגת המכללות העמיד לייסי ממוצעים של 16.3 נקודות ו-14.2 ריבאונדים למשחק. בדראפט ה-NBA‏ 1970 נלקח לייסי בבחירה החמישית, על ידי קבוצת סינסינטי רויאלס (אשר הפכה בשנת 1972 ל"קנזס סיטי קינגס"). בכל 11 עונותיו בקבוצה שימש כסנטר הפותח שלה, ורשם ממוצעים של 11.1 נקודות, 10.5 ריבאונדים ו-4.0 אסיסטים למשחק. בעונת 1974/1975 השתתף בפעם היחידה בקריירה במשחק האולסטאר של ה-NBA, לצד חברו לקבוצה נייט ארצ'יבלד. בעונת 1980/1981 העפיל עם קנזס סיטי לשלב גמר האזור המערבי של הפלייאוף, בו הפסידה מול יוסטון רוקטס (1–4). בעת עזיבתו את הקבוצה בשנת 1981 הוביל לייסי את שחקני מועדון הרויאלס/קינגס בסך משחקים (888), ריבאונדים (9,353), חסימות (1,098) וחטיפות (950) בקבוצה, וניצב במקום השני באסיסטים (3,563) ובמקום הרביעי בנקודות (9,895). בנובמבר 1981, לאחר שני משחקים בעונת 1981/1982, הועבר לייסי בטרייד לניו ג'רזי נטס בתמורה למייק וודסון. בעונה העוקבת שיחק עבור קליבלנד קאבלירס, ובסיומה פרש ממשחק. ב-14 במרץ 2014, שישה ימים לאחר יום הולדתו ה-66, נפטר לייסי בביתו שבקנזס סיטי, מיזורי. מדיה וקבצים בנושא סם לייסי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סם לייסי, באתר "Find a Grave" (באנגלית) סטטיסטיקות הקריירה של לייסי, באתר basketball-reference.com פרופיל, באתר סקרמנטו קינגס ממוצעי המכללות של לייסי, באתר sports-reference.com רשימת הנבחרים בדראפט 1970, באתר basketball-reference.com לייסי נשלח בטרייד לניו ג'רזי, באתר הניו יורק טיימס, 13 בנובמבר 1981 ההודעה על פטירתו של לייסי, באתר kansascity.com,‏ 15 במרץ 2014
סרן (פירושונים)

האם התכוונתם ל... סרן – אחת הדרגות בצה"ל סרן – מילה נרדפת לציר סרן (רכב) – חלק ממערכת הגלגלים בכלי רכב CERN – המרכז הגדול בעולם לחקר חלקיקים סלוודור סאנצ'ס סרן – נשיא אל סלוודור מושל פלשתי – אחד מחמשת סרני פלשתים סרין אישים ששמם הפרטי הוא סרן
טרנסנפט

טרנסנפט (ברוסית: Транснефть) היא חברת מונופול המחזיקה בצינורות הנפט של רוסיה, והיא החברה הגדולה מסוגה בעולם. החברה מתפעלת צינורות נפט באורך של יותר מ-70 אלף קילומטר, ואחראית להספקת 90% מהנפט ו-30% ממוצרי הנפט המיוצרים ברוסיה. מטה החברה נמצא במוסקבה. מאז 2007, נשיא טרנסנפט הוא האוליגרך הרוסי ניקולאי טוקרב. החברה הוקמה ב-14 באוגוסט 1993. ב-2007 החליט הפרלמנט הרוסי בחוק להתיר לחברה ולגזפרום להקים יחידות אבטחה חמושות. בעקבות סיפוח חצי האי קרים ב-2014 השיתו האיחוד האירופי וארצות הברית סנקציות על חברות רוסיות בתעשיית הנפט בהן טרנסנפט. בנובמבר 2010 חשף הבלוגר הרוסי אלכסיי נבלני פרשת מעילה בחברה, הקשורה לפרויקט הקמת צינור הנפט מזרח סיביר–האוקיינוס השקט, שבעקבותיה הפסידה החברה 4 מיליארד דולר. ב-2016 רכשה החברה את מגדל האבולוציה תמורת מיליארד דולר. מדיה וקבצים בנושא טרנסנפט בוויקישיתוף אתר האינטרנט הרשמי של טרנסנפט טרנסנפט, ברשת החברתית אקס (טוויטר) טרנסנפט, ברשת החברתית אינסטגרם טרנסנפט, סרטונים בערוץ היוטיוב רוסיה: חברות הנפט יוכלו להקים "צבאות פרטיים", באתר ynet, 4 ביולי 2007 admin, החטא ועונשו, באתר המכון הישראלי לאנרגיה ולסביבה, ‏2016-09-12 טיימס, ניו יורק (2011-03-28). "בלוג ברוסיה חושף שחיתויות בחברות האנרגיה הממשלתיות". TheMarker. נבדק ב-2019-06-18. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ויקטור השלישי

ויקטור השלישי (בלטינית: Victor III;‏ 1026 – 16 בספטמבר 1087) כיהן כאפיפיור מ-24 במאי 1086 עד מותו. דאופריו נולד בשנת 1026 בבנוונטו, כבנו היחיד של לנדולף החמישי, נסיך בנוונטו. לאחר מות אביו בקרב מול הנורמנים, החליט להצטרף למנזר ושינה את שמו לדזידריוס, למרות התנגדות אמו, בשל העובדה כי היה היורש היחיד של אביו. בשנת 1048 הוא נכנס למנזר סנטה סופיה, ובשנת 1055 עבר באישור האפיפיור ויקטור השני למנזר במונטה קאסינו. בשנת 1058 הוא מונה לראש המנזר, במקום האפיפיור סטפנוס התשיעי. הוא הרחיב את המנזר, ובשנת 1080 אף תיווך בין האפיפיור גרגוריוס השביעי לרובר גיסקאר. לאחר מותו של גרגוריוס, גירשו תושבי רומא את האנטי-אפיפיור קלמנס השלישי, וויקטור מונה לנהל את הבחירות לאפיפיור החדש. ב-24 במאי 1086 נבחר דזידריוס לאפיפיור, ואף על פי שבתחילה הדבר היה נגד רצונו, ובעקבות כך הוא אף ברח לכמה ימים למנזר, לאחר שהגיע להסכמים עם הקרדינלים האחרים, הוא הסכים לבחירה וחזר לרומא. כעבור ארבעה ימים הוא ברח מהעיר, בשל התקרבות כוחותיו של קלמנס השלישי, ולכן נדחה טקס ההכתרה עד 9 במאי 1087. באוגוסט 1087 הוא כינס סינוד בבנוונטו, אולם לאחר ששהה בו שלושה ימים, הוא פרש למונטה קאסינו בשל מחלתו, ומת שם ב-16 בספטמבר, ולמחליפו נבחר אורבנוס השני. מדיה וקבצים בנושא ויקטור השלישי בוויקישיתוף ויקטור השלישי, באתר אנציקלופדיה בריטניקה (באנגלית)
טזאקפטור

טזאקפטור (בלועזית: tezacaftor או VX-661) הוא אחד החומרים הפעילים בתרופה משולבת, אשר אושרה לשיווק בשנת 2018, על ידי מינהל המזון והתרופות האמריקאי (FDA) בשם המסחרי סימדקו (symdeko)‏ ועל ידי סוכנות התרופות האירופית (EMA), בשם המסחרי סימקבי (symkevi), לטיפול במקרים מסוימים של סיסטיק פיברוזיס. התרופה מכילה שילוב של טזאקפטור ואיבקפטור. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות החל בשנת 2019, כטיפול ב-Fibrosis Cystic עבור חולים שהם הומוזיגוטיים למוטציה מסוג F508del בגן CFTR. התכשיר יינתן לחולים בני שש שנים ומעלה שטרם עברו השתלת ריאה. המחלה הגנטית סיסטיק פיברוזיס (CF) פוגעת בתפקוד איברים רבים בגוף, בעיקר הריאות, וזאת, על ידי הפרעה למעבר של מלחים ומים מעבר למשטחים אפיתליאליים. המוטציה F508del היא הסיבה הנפוצה ביותר ל-CF.‏ F508del גורמת נזק על ידי מניעת המעבר של החלבון CFTR ‏(Cystic Fibrosis Transmembrane conductance Regulator) למיקומו המתאים על פני התא, וכן על ידי הפרעה לתפקוד תעלת הכלור של ה-CFTR‏. התרופה המשולבת של טזאקפטור ואיבקפטור, מיועדת לשימוש בחולים אשר ירשו את המוטציה F508del משני ההורים, ולכן ברשותם המוטציה בשני העותקים של הגן ל-CFTR. התרופה המשולבת אף מיועדת לשימוש בחולים אשר ירשו את המוטציה F508del מאחד ההורים וברשותם אף אחת מהמוטציות הבאות בגן ל-CFTR:‏ P67L, R117C,L206W, R352Q, A455E, D579G, 711+3A→G, S945L, S977F, R1070W, D1152H, 2789+5G→A, 3272 26A→G, or 3849+10kbC→T טזאקפטור הוא מולקולה קטנה הפועלת כמתקנת (Corrector) של CFTR. מולקולות מתקנות של CFTR מסייעות לחלבון ה-CFTR ליצור את צורתו התלת־ממדית הנכונה, כך שהוא מסוגל לנוע לשטח פני התא. טזאקפטור מזרז עיבוד תאי והובלה של צורות נורמליות ושל צורות מוטנטיות של CFTR, בכללן F508del, ולכן מגדיל את הכמות של חלבון ה-CFTR על שטח פני התא, מה שמביא להגדלה בטרנספורט של יוני כלוריד. תוספת של מולקולה המתקנת את ה-CFTR לטיפול עם תרופה מפעילה (Potentiator) של CFTR, כמו איבקפטור ((Ivacaftor), מספקת תועלת קלינית לחולים עם מוטציה כמו F508del, שהיא המוטציה הנפוצה ביותר ב-CFTR, הגורמת ל-CF. בנוסף לכך, טיפול משולב (סימדקו, סימקבי), של תרופה מתקנת (טזאקפטור) ותרופה מפעילה (איבקפטור), עשוי לספק תועלת לחולים שהם הטרוזיגוטים מורכבים עבור F508del ומוטציה המגיבה לאיבקפטור. אחד היתרונות החשובים של טזאקפטור הוא שאינו ממריץ את אנזימי CYP3A4 ואינו מפריע למטבוליזם של איבקפטור או של תרופות רבות אחרות, הנמצאות בשימוש שכיח ב-CF, מה שמפחית אינטראקציות בין-תרופתיות ומורכבויות במינון. טזאקפטור הוא בעל הנוסחה הכימית C26H27F3N2O6, עם משקל מולקולרי של 520.505 גרם/מול. ממצאי הניסויים הקליניים EVOLVE ו- EXPAND פורסמו בשנת 2017‏. דף מידע למטופל באתר הכללית FDA Approves New Cystic Fibrosis Drug Combo מסמך סל בריאות 2019 משרד הבריאות Targeting F508del-CFTR to develop rational new therapies for cystic fibrosis Symkevi (tezacaftor / ivacaftor) CFTR Modulator Types Tezacaftor/Ivacaftor in Subjects with Cystic Fibrosis and F508del/F508del-CFTR or F508del/G551D-CFTR. Symdeko – Tezacaftor/Ivacaftor Combo Therapy Tezacaftor הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סטפנוס התשיעי

האפיפיור סטפנוס התשיעי (בלטינית: Stephanus IX;‏ 1020 –‏ 29 במרץ 1058) היה האפיפיור מ-3 באוגוסט 1057 עד מותו בשנת 1058. נולד בשם פרידריך בשנת 1020, הוא היה אחיו הצעיר של גוטפריד השלישי, דוכס לורן התחתית, והשתייך לשושלת הארדנים-ורדן אשר מילאה תפקיד בולט בפוליטיקה של התקופה, שכללה קשרים חזקים שלהם עם מנזר סנט ואן. פרידריך היה בתחילה ראש קתדרלה בלייז' בשם סנט למברט. הוא מונה לקרדינל-דיאקון של סנטה מריה בדומניקה על ידי האפיפיור לאו התשיעי, ולאחר מכן מונה לקרדינל פרסביטר של סן Crisogono על ידי האפיפיור ויקטור השני. בשנת 1054 הוא ביטל את תפקידו של אחד משלושת הנציגים של האפיפיור בקונסטנטינופול, והשתתף באירועים שהובילו לפילוג הכנסייה הנוצרית. בשנת 1057 הוא מונה לאב המנזר של מונטה קאסינו. חמישה ימים לאחר מותו של ויקטור השני, הוא נבחר לאפיפיור במקומו, ונטל את השם סטפנוס התשיעי. הוא כפה את המדיניות של הרפורמה הגרגוריאנית על פרישות פקידותית. בפוליטיקה האזורית הוא תכנן את גירושם של הנורמנים מדרום איטליה, וכדי להשיג זאת החליט בתחילת שנת 1058 לשלוח משלחת לקיסר הביזנטי החדש איסאקוס קומננוס. הצירים של האפיפיור עזבו את רומא, אבל בדרכם לביזנטיון, בהיותם בארי, הגיעו הידיעות שסטפנוס התשיעי מת, והמשימה ננטשה. בתחילת 1058 הוא תכנן גם את עליית אחיו לכס הקיסר, כאשר הוא נתקף במחלה קשה, שממנה הוא התאושש חלקית ורק באופן זמני. סטפנוס התשיעי נפטר בפירנצה ב-29 במרץ 1058 והוחלף על ידי האפיפיור ניקולאי השני, אם כי אחרים מחשיבים את יורשו את האנטי-אפיפיור בנדיקטוס העשירי, שנחשב רשמית כאנטי-אפיפיור. מדיה וקבצים בנושא סטפנוס התשיעי בוויקישיתוף סטפנוס התשיעי, באתר אנציקלופדיה בריטניקה (באנגלית) Mittermaier, Karl (2006). Die deutschen Päpste. Benedikt XVI. und seine deutschen Vorgänger. p. 102. Kelly, Thomas Forrest, The Beneventan Chant, (Cambridge University Press, 1989), 39. Patrick Healy, The Chronicle of Hugh of Flavigny: Reform and the Investiture Contest in the Late Eleventh Century, (Ashgate Publishing, 2006), 50. Charles Radding and Francis Newton, Theology, Rhetoric, and Politics in the Eucharistic controversy, 1078–1079, (Columbia University Press, 2003), 89. Siecienski 2010. Bloch 1986, p. 38.